armvectores/hy_wikipedia_2023 huggingface dataset:
Նորվեգական մեծ հանրագիտարան

Store norske leksikon («Նորվեգական մեծ հանրագիտարան»), կրճատ՝ SNL, առավել ամբողջական ժամանակակից հանրագիտարան նորվեգերենով (բուկմոլով)՝ չհաշված Նորվեգերեն Վիքիպեդիան։
Store norske leksikon-ը ստեղծվել է 1978 թվականին, երբ երկու հրատարակչություններ՝ Aschehoug-ը և Gyldendal Norsk Forlag-ը, որոշում կայացրին միավորել իրենց հանրագիտարանները և այդ նպատակով ստեղծեցին Kunnskapsforlaget ընկերությունը։ Aschehoug հրատարակչությունը դրանից առաջ թողարկում էր Aschehougs konversasjonsleksikon հանրագիտարանը (առաջին հրատարակությունը կայացել է 1907-1913 թվականներին), իսկ Gyldendal-ը՝ Gyldendals konversasjonsleksikon հանրագիտարանը (առաջին հրատարակությունը՝ 1933-1934): Այդ ժամանակ դրանք ամենախոշոր նորվեգական հանրագիտարաններն էին։


== Հրատարակություններ ==
Թղթե տեսքով հրատարակություններ.

1978-1981 - առաջին հրատարակություն (12 հատոր), գլխավոր խմբագիրներ՝ Olaf Kortner, Preben Munthe, Egil Tveterås
1984՝ լրացուցիչ հատոր
1989՝ լրացուցիչ հատոր
1986-1989՝ երկրորդ հրատարակություն (15հատոր), գլխավոր խմբագիրներ՝ Olaf Kortner, Preben Munthe, Egil Tveterås
1995-1998՝ երրորդ հրատարակություն (16 հատոր), գլխավոր խմբագիրներ՝ Petter Henriksen
2005-2007՝ չորրորդ հրատարակություն (16 հատոր), գլխավոր խմբագիրներ՝ Պետեր Հենրիկսեն։Գրքերի վաճառքի ընդհանուր անկման պատճառով Kunnskapsforlaget ընկերությունը 2000-ական թվականների սկզբին հայտնվեց բարդ ֆինանսական դրության մեջ։ SNL-ի չորրորդ թղթե հրատարակությունը հնարավոր դարձավ միայն այն բանից հետո, երբ 2003 թվականին Fritt Ord ընկերությունը այդ նպատակի համար հատկացրեց 10 միլիոն նորվեգական կրոնա։ Չորրորդ հրատարակության 16 հատորների ընդհանուր հոդվածների թիվը կազմում էր մոտավորապես 280 հազար, ջերի ընդհանուր քանակը՝ 12 հազար, հրատարակության մեջ ընդգրկվեցին 2000 աղյուսակներ, 800 քարտեզներ և 15 հազար նկարներ։
2010 թվականի մարտի 12-ին հայտարարվեց, որ հանրագիտարանի նոր հրատարակություններ չեն ծրագրվում՝ սկսած 2010 թվականի հուլիսի 1-ից ցածր իրացվելիության պատճառով։ Նաև ասվում էր, որ հանրագիտարանի թղթե տեսքով պահանջարկի անկման մեղքը նշանակալի չափով պատկանում է Վիքիպեդիային։ Ի պատասխան այն առաջարկին, որ հանրագիտարանի գլխավոր խմբագիր Պետեր Հենրիկսենը փոխանցեր հոդվածները «Վիքիմեդիա հիմնադրամին» հասարակական օգտագործման նպատակով, նա բացասական պատասխան տվեց՝ հայտարարելով, որ. 


== Հանրագիտարանաի այժմյան վիճակը ==
2000 թվականից սկսած՝ SNL-ը հասանելի է դարձել որպես օնլայն հանրագիտարան. հետևորդների թիվը հասնում էր իմ քանի հազարի, որոնց թվում էին թե՛ ֆիզիկական, թե՛ իրավաբանական անձինք։ 2009 թվականի փետրվարի 25-ից օնլայն հանրագիտարանին հասանելիությունը դարձավ ազատ։ 2014 թվականի տվյալներով՝ օնլայն հասանելի հոդվածների թիվը կազմում էր մոտավորապես 170 հազար։
2009 թվականից հանրագիտարանը կարող են խմբագրել օգտատերերը, սակայն հոդվածների փոփոխությունները հայտնվում են միայն այն բանից հետո, երբ նոր խմբագրության որակը կերաշխավորեն փորձագետները։
2013 թվականին խմբագրության ղեկավարությունը հայտ էր ներկայացրել պետական աջակցություն ստանալու նպատակով, սակայն Նորվեգիայի կառավարությունը մերժեց հայտը։


== Ծանոթագրություններ ==


== Արտաքին հղումներ ==
SNL Պաշտոնական կայք (նորվ.)
Բուրիկի (գյուղ, Բուրինի շրջան)

Բուրիկի (ուկրաիներեն՝ Бурики), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Բուրիկի գյուղում բնակվում էր 152 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վադի Ռամ

Վադի Ռամ (արաբ․՝ وادي رم‎‎‎), անվանում են նաև Լուսնի հովիտ, անապատ Հորդանանում՝ նավահանգստային Ակաբա քաղաքից 60 կմ հեռավորության վրա։
Զբաղեցնում է քարքարոտ անապատներ և ընդգրկում է 74 180 հեկտար տարածք։ Վադի Ռամ անապատի ամենաբարձր լեռնագագաթը Ում ադ Դամ լեռն է՝ 1830 մետր բարձրության վրա։ Ամբողջ մակերևույթը հարթ չէ՝ զբաղեցնում են ձորեր, բլուրներ և լեռնային վայրեր։
Վադի Ռամ անապատում են նկարահանվել այնպիսի ֆիլեր, ինչպիսիք են «Լոուրենս Արաբացին», «Փոխակերպվողները», «Կարմիր մոլորակը», «Վերջին օրերը Մարսում», «Մարսեցին» և այլն։


== Աշխարհագրություն ==

Անապատի տարածքի հիմնական մասը գտնվում է Վադի Ռամի հովտում։ Անապատի ամենաբարձր լեռնագագաթը Ում ադ Դամ լեռն է՝ 1830 մետր բարձրության վրա։ Այն գտնվում է Վադի Ռամ գյուղական բնակավայրից 30 կմ հեռավորության վրա։
Վադի Ռամի անապատից տեսանելի է Կարմիր ծովը և Սաուդյան Արաբիայի սահմանը։ Անապատի տարածքում գտնվող Վադի Ռամ գյուղի բնակիչները բեդվիններն են, որոնք արաբ ոչխարաբույծներ են։
Կլիման չոր անապատային է։ Վադի Ռամ անապատում օդի ջերմաստիճանը միջինում հասնում է 32 աստիճանի։ Կենդանական բազմազանությունների հարցում անապատը աղքատիկ է։
Հիմնականում տարածված են անապատային կենդանիները՝ օձերը, մողեսները և կարիճները։ 2011 թվականին ՅՈւՆԵՍԿՕ-ի Համաշխարհային Ժառանգության 35-րդ նստաշրջանում Վադի Ռամի անապատային տարածքը՝ ազգային պարկի կարգավիճակով ներգրավվել է Հորդանանում ՅՈւՆԵՍԿՕ-ի Համաշխարհային Ժառանգության օբյեկտների ցանկի մեջ։


== Տե՛ս նաև ==
Հորդանանում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Հորդանանի ազգային խորհրդանիշներ


== Ծանոթագրություններ ==


== Արտաքին հղումներ ==
Պաշտոնական կայք
Գենադի Ուրանով

Գենադի Ուրանով (ռուս.՝ Генна́дий Васи́льевич Ура́нов, սեպտեմբերի 22, 1934(1934-09-22), Մոսկվա, ԽՍՀՄ - մարտի 1, 2014(2014-03-01), Մոսկվա, Ռուսաստան), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1958 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1959 թվականից զբաղվել է դիվանագիտական գործունեությամբ։
1959-1961 թվականներ՝ Բելգիայում ԽՍՀՄ դեսպանատան աշխատակից։
1961-1967 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։
1967-1972 թվականներ՝ Իտալիայում ԽՍՀՄ դեսպանատան խորհրդական։
1972-1975 թվականներ՝ ԽՍՀՄ արտաքին գործերի նախարարության կենտրոնական համակարգի աշխատակից։
1975-1978 թվականներ՝ Իտալիայում ԽՍՀՄ դեսպանատան խորհրդական-դեսպանարդ։
1978-1982 թվականներ՝ Գաբոնի Հանրապետությունում ԽՍՀՄ արտակարգ և լիազոր դեսպան։
1982-1986 թվականներ՝ ՅՈՒՆԵՍԿՕ-ի հարցերով ԽՍՀՄ հանձնաժողովի պատասխանատու քարտուղար՝ նախագահի տեղակալ, ՅՈՒՆԵՍԿՕ-ի գործադիր խորհրդի անդամ։
1986-1991  թվականներ՝ Իռլանդիայում ԽՍՀՄ արտակարգ և լիազոր դեսպան։
1992 թվականի ապրիլի 22-ից Ռուսաստանի Դաշնության արտաքին գործերի նախարարության հատուկ հանձնարարականների դեսպան։
1996 թվականից մինչև 2001 թվականը եղել է Վատիկանի և Մալթայի շքանշանի Ռուսաստանի դաշնության ներկայացուցիչը։


== Դիվանագիտական աստիճան ==
Արտակարգ և լիազոր դեսպան


== Աշխատանքներ ==
«Ватиканский фактор в системе современных международных отношений» (сб. статей кафедры ИПСЕА, 2006)
«Италия в системе современных международных отношений», «Внешнеполитические приоритеты Италии в постбиполярном мире» (2007)
«Италия и современные процессы глобализации», «О политсистеме и политической культуре современной Италии» (2007)


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. ISBN 5-86564-033-X
Ֆրանչեսկա Աննիս

Ֆրանչեսկա Մ. Փ. Աննիս (անգլ.՝ Francesca M. P. Annis, մայիսի 14, 1945(1945-05-14), Քենսինգթոն, Լոնդոն), անգլիացի դերասանուհի։


== Կենսագրություն ==
Ֆրանչեսկա Մ. Փ. Աննիսը ծնվել է 1945 թվականի մայիսի 14-ին Կենսինգթոնում (Լոնդոն, Անգլիա, Միացյալ Թագավորություն), անգլիացի Լեստեր Ուիլյամ Էնտոնի Աննիսի (1914-2001) և բրազիլացի-ֆրանսիացի Մարիկիտ Փարսելի (1913-2009) ընտանիքում։ Ֆրանչեսկան ունի երկու եղբայր՝ Կուենթոն Դ. Աննիսը և Տոնի Փ. Աննիսը։
1946 թվականին Ֆրանչեսկան, ընտանիքի հետ միասին, տեղափոխվել է Բրազիլիա, բայց 6 տարի անց նա վերադարձել է Անգլիա և ստացել է կրթություն։


== Կարիերա ==
Ֆրանչեսկան առաջնաելույթ է կատարել կինոյում 1959 թվականին՝ խաղալով Սիլվիի դերը «Կատվի ավազակախումբը» ֆիլմում։ 1978 թվականին Աննիսը մարմնավորել է Լիլի Լենգտրին «Լիլլի» մինի սերիալում, որի համար նա ստացել է BAFTA TV (1979) մրցանակը «Լավագույն դերասանուհի» անվանակարգում։ Ընդհանուր առմամբ նա նկարահանվել է 97 ֆիլմերում և հեռուստասերիալում։


== Անձնական կյանք ==
1976-1990-ական թվականներին Ֆրանչեսկան ամուսնացած է եղել դերասան Պատրիկ Ուայզմանի հետ։ Նախկին ամուսիններն ունեն երեք երեխա՝ որդիներ Թերան Ուայզերը և Անդրեաս Ուայզերը և աղջիկը Շառլոտ Էմիլի Ուայզերը։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Франческа Аннис (անգլ.) Internet Movie Database կայքում
Франческа Аннис в энциклопедии Хроники Дюны вики
Կումանովո

Կումանովո (մակեդոներեն՝ Куманово), քաղաք Հյուսիսային Մակեդոնիայի Հանրապետության հյուսիս-արևմուտքում։ Ըստ բնակչության թվի՝ Մակեդոնիայի երրորդ ամենամեծ քաղաքն է։ Համանուն համայնքի վարչական կենտրոնն է։ 2002 թվականի մարդահամարի տվյալներով՝ քաղաքի բնակչությունը կազմում է 70 842 մարդ։


== Պատմություն ==
Քաղաքի անունը, ըստ ենթադրության, գալիս է թյուրքական կուման ցեղի անունից։ Հայտնի է, որ 1241 թվականին՝ մոնղոլների՝ Հունգարիա ներխուժելու նախօրյակին, դավադիրները սպանում են Պեշտում բնակվող կումանների Կոտյան Տերտեր խանին ու նրա որդիներին (կասկած ունենալով, թե խանը կարող է անցնել թշնամու կողմը)։ Առաջնորդի մահից հետո կումանների մի մասը լքում է Հունգարիան և անցնում Բուլղարիայի երիտասարդ թագավոր Կոլոման I-ի տիրապետության տակ։
Սակայն Կումանովո քաղաքը առաջին անգամ հիշատակվում է միայն 1519 թվականին թուրքական փաստաթղթերից մեկում։ Կումանովոն եղել է Կապոշի ապստամբության կենտրոն և կատարել է մայրաքաղաքի դեր։
Կումանովոյից ոչ հեռու 1912 հոկտեմբերի 23-ին տեղի է ունեցել Կումանովոյի ճակատամարտը, որում սերբերը հաղթանակ տարան թուրքական զորքերի նկատմամբ ու փախուստի մատնեցի նրանց։ Դա եղել է Բալկանյան առաջին պատերազմ ճակատամարտերից մեկը։
1944 թվականի սեպտեմբերին կոմունիստ Սվետոզար Վուկվանովիչ-Տեմպոյի հրամանով Կումանովոյում առանց դատի ու քննության սպանվել են Մակեդոնիայի ազգային հերոսներ Կրիստյու Լազարովը, Թոդոր Սոպոտսկին ու Իգնատ Մանգիրովը (Մանգրով), և նրանց հետ էլ 44 մակեդոնացիներ ու բուլղարացիներ։ 


== Աշխարհագրություն ==
Կումանովո քաղաքը տեղակայված է Մակեդոնիայի Հանրապետության հյուսիս-արևելքում՝ ծովի մակարդակից 350 մ բարձրության վրա։ Քաղաքի միջով են հոսում Լապովկա ու Կոյնարկա գետերը։


== Ազգային կազմը ==
Ըստ 2002 թվականի մարդահամարի տվյալների՝ Կումանովոյի բնակչությունն ունի հետևյալ ազգային կամզը՝

մակեդոնացիներ — 47 744 մարդ,
ալբանացիներ — 18 278 մարդ,
սերբեր — 5230 մարդ,
գնչուներ — 4056 մարդ,
թուրքեր — 256 մարդ,
առումիններ — 108 մարդ,
բոսնիացիներ — 14 մարդ,
այլ — 586 մարդ։


== Քույր քաղաքներ ==
 Պլովդիվ, Բուլղարիա
 Գաբրովո, Բուլղարիա


== Ծանոթագրություններ ==


== Արտաքին հղումներ ==
Կումանովո համայնքի կայքը (մակեդ.)
Օրլիկ (Օսկոլի վտակ)

Անվան այլ կիրառումների համար տե՛ս՝ Օրլիկ (այլ կիրառումներ)
Օրլիկ  (ռուս.՝ Орлик ), գետ Ռուսաստանում, հոսում է Բելորեցկի մարզում։ Գետաբերանը տեղակայված է Օսկոլ գետի աջ ափին 351 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010400312107000011868
Հիդրոլոգիական ուսումնասիրությունների կոդը - 107001186
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արաք

Արաք‎ (պարսկերեն՝ اراک, հայտնի է նաև Սոլթանաբադ անունով), քաղաք Իրանում։ Մարքազի (կենտրոնական) նահանգի վարչական կենտրոնն է։ Ըստ 2006 թվականի տվյալների բնակչությունը 438 338 մարդ է։


== Պատմություն ==
Արաքը կառուցվել է Դասքար քաղաքի փլատակների վրա, որը ավերվել էր մոնղոլական արշավանքների ժամանակ։
Արաքը համեմատաբար նոր քաղաք է, որն ունի երկու հարյուր տարվա պատմություն։ Նրա կառուցումը սկսվել է 1795 թվականին և ավարտվել 1852 թվականին։ Քաղաքը կառուցվել է Ղաջարիների դինաստիայի կառավարման ժամանակաշրջանում։ Ապագա քաղաքի տեղանքում սկզբում ռազմական բնակավայր է եղել։ Զինվորականների կողմից կառուցվեց մի կառույց՝ բարձր պատերով։ Արաքը շարունակում էր մնալ ամրոց մինչև 1892 թվականը։ Սոլթան Աբադի ամրոցն ուներ 8 աշտարակ, իսկ ադմինիստրատիվ կառույցները տեղակայված էին հյուսիսային մասում։ 1891 թվականին փոխնահանգապետ Սալթանե Միրզա Հասանը դիմեց շատ քայլերի, վաճառականներին և արհեստավորներին քաղաք բերելու համար։ Քաղաքն իր պատմության ընթացքում մի քանի անվանում փոխեց. Սոլթան Աբադի ամրոց, Սոլթան-Աբադ, Պարսից Իրաք և վերջապես Արաք (1938 թվական)։


== Արդյունաբերություն ==
Արաքը Իրանի առաջին հիմնական արդյունաբերական կենտրոնն է, այստեղ շատ են գործարանները.

Sazi Arak (MSA)
AzarAb
Wagon Pars
IRALCO
HEPCO
Navard Aluminum
Iran Combine Manufacturing Company
НПЗ, NIORDC
Arak (Shazand) Petrochemical Co. (AR.P.C)


== Կլիմա ==
Արաքը ունի համեմատաբար սառը և չոր կլիմա։ Եղանակը՝ տաք և չոր է ամռանը, քամոտ և զով աշնանը։ Առավելագույն ջերմաստիճանը ամռանը կարող է հասնել 35 °C և ձմռանը կարող է իջնել մինչև −25 °C։ Տարեկան տեղումների միջին քանակը 300 մմ է։ Հարաբերական խոնավությունը՝ 50 %։


== Ծանոթագրություններ ==


== Արտաքին հղումներ ==
Markazi Foreign Commercial Centre Archived 2008-02-16 at the Wayback Machine.
Iranian e-trading company
Armenian Iranian’s web site Archived 2012-07-17 at the Wayback Machine.
Arak history in carpet and rug weaving(չաշխատող հղում)
Կյավազ

Կյավազ, գյուղ Արևմտյան Հայաստանում, Խարբերդի վիլայեթի Կարկառի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Դեն Բրաուն

Դեն Բրաունը (անգլ.՝ Dan Brown, հունիսի 22, 1964(1964-06-22)[…], Exeter, Նյու Հեմփշիր, ԱՄՆ), ամերիկացի գրող և լրագրող։ Հեղինակ է այնպիսի հանրահայտ գործերի, ինչպիսիք են՝ «Դա Վինչիի ծածկագիրը», «Հրեշտակներ և Սատանաներ» (2000), «Ինֆեռնո» (2013) և այլն։ Երեք վեպերի մոտիվներով էլ հետագայում ստեղծվել են ֆիլմեր։ Դեն Բրաունի գրքերը թարգմանվել են 52 լեզուներով։
Հեղինակի գործերում որպես գլխավոր գործող անձ հանդես է գալիս Ռոբերտ Լենգդոն անունով երևակայական կերպարը․ հիմնական թեմատիկան պատմական տարբեր ժամանակաշրջաններն են, ինչպես նաև քրիստոնեությունը։ Այդ երկուսի համադրումը հաճախ տեղիք է տալիս հակասության, սակայն Բրաունը ասում է, որ իր գրքերը հակաքրիստոնեական բովանդակություն չունեն։
Գրողի հետաքրքրությունը ինչպես քրիստոնեության, այնպես էլ ծածկագրերի ու խորհրդավոր արժեքների հանդեպ գալիս է մանուկ հասակից։ Հայտնի է, որ տոնական օրերին նրանց ընտանիքը հաճախ ուղևորվել է գանձեր որոնելու։


== Մատենագրություն ==
Թվային ամրոց (անգլ.՝ Digital Fortress, 1998)
Հրեշտակներ և սատանաներ (անգլ.՝ Angels & Demons, 2000)
Խաբկանքի կետ (անգլ.՝ Deception Point, 2001)
Դա Վինչիի ծածկագիրը (անգլ.՝ The Da Vinci Code, 2003)
Կորուսյալ խորհրդանշան (անգլ.՝ The Lost Symbol, 2009)
Ինֆեռնո (անգլ.՝ Inferno, 2013)
Ծագում (անգլ.՝ Origin, 2017)
Վայրի սիմֆոնիա (2020)


== Էկրանավորում ==
2006  -  Դա Վինչիի ծածկագիրը
2009  -  Հրեշտակներ և հրեշներ
2016  -  Ինֆեռնո


== Ծանոթագրություններ ==


== Հղումներ ==
Դեն Բրաունի պաշտոնական կայք (անգլ.)
Դեն Բրաուն
Ջասպեր Վոլլ

Ջասպեր Վոլլ (անգլ.՝ Jasper V. Wall,  ), կանադացի աստղագետ, աշխատել է Պալոմարյան աստղադիտարանում։
Ստացել է բակալավրի աստիճան 1963 թվականին Քինգսթոնի Թագավորական համալսարանում, և մագիստրոսի կոչում 1965 թվականին Տորոնտոյի համալսարանում, այնուհետև դոկտորի կոչում 1970 թվականին Ավստրալիայի ազգային համալսարանում Կանբերրաում։
Փոքր մոլորակների կենտրոնի տվյալների համաձայն, հայտնաբերել է (3101) Գոլդբերգ աստերոիդը 1978 թվականի ապրիլի 11-ին, Էլեանորա Հելինի և Գավրիլ Գրուֆի հետ համատեղ։


== Ծանոթագրություններ ==


== Արտաքին հղումներ ==
Բուխհոլցյան համակարգ

Բուխհոլցյան համակարգը դասակարգային և հաշվարկային համակարգ է շախմատի բնագավառում, որը զարգացրել է Բրունո Բուխհոլցը 1932 թվականին՝ շվեյցարական մրցաշարի համար։ Ի սկզբանե այն զարգացել է որպես օժանդակ հաշվարկային մեթոդ, բայց վերջերս այն կիրառվում է որպես թայբրեյքինգյան համակարգ (հավասար հաշիվների վերացում)։ Դա առաջին անգամ, հավանաբար օգտագործվել է 1932 թվականին՝ Բիթթերֆիլդյան մրցաշարում:Այն նախագծվել է՝ փոխարինելու Բերգերի հաշվարկային համակարգին։
Մեթոդը հետևվյալն է. տալ յուրաքանչյուր խաղացողի՝ 1 միավորի չմշակված հաշիվը ամեն մի հաղթանակի համար և կես միավոր՝ յուրաքանչյուր՝ այսպես ասած «ոչ ոքի» արդյունքի դեպքում։ Երբ կիրառվում էր որպես փոփոխվող հաշվարկային համակարգ, յուրաքանչյուր խաղացողի Բուխհոլցյան հաշիվը հաշվարկվում էր՝ յուրաքանչյուր մրցակցին ավելացնելով չմշակված հաշիվ և բազմապատկելով անմշակ հաշվարկները։ Ոչ մի բազմապատկում չէր կատարվում, եթե խաղացողների միջև վերանում էր հավասար հաշիվը և մրցակիցների չմշակված հաշիվների համագումաը օգտագործվոմ է «ոչ ոքի» ասվածը վերացնելու նպատակով:Կիրառվելով որպես թայբրեյքինգյան համակարգ, այն հավասարվեց Սոլկոֆֆյան սիստեմին։
Գլխավոր քննադատությունն՝ ուղղված այս համակարգին, այն է, որ թայբրեյքինգյան հաշվարկները կարող են աղավաղվել այն բոլոր խաղացողների կողմից, ովքեր հանդես կգան սադրանքներով (հատկապես վաղ փուլերում)։ Այս խնդրից խուսափելու համար,երբեմն կիրառվում է Բուխհոլցի առաջարկած Մեդիան-Բուխհոլցյան համակարգը։ Մեդիան-Բուխհոլցյան համակարգում խաղացողների մրցակիցների ամենալավ և ամենավատ արդյունքները հանվում են, և գումարվում են միայն մնացող հաշիվները։
Ալաբրա

Ալաբրա կամ Ալապրա (հուն․՝ Αλάμπρα), գյուղ Կիպրոսի Հանրապետության Նիկոսիայի շրջանում։ Տեղակայված է Մարունտա քաղաքից 5 կմ դեպի հյուսիս։ Մինչ 1985 թվականը գյուղը եղել է հնագիտական պեղումների վայր։ Գյուղում գտնվել է Միջին բրոնզե դարում ստեղծված իրեր, կերամիկա նաև մի քանի կառույցներ։ Պեղված այլ խեցե իրերից եզրակացվում է, Կիպրոսում այդ ժամանակ զարգացած է եղել խեցեգործությունը։


== Բնակչություն ==
Ըստ 2001 թվականի տվյալների գյուղի բնակչությունը կազմել է 1140 մարդ, մեծամասնությունը հույն կիպրացիներ են։


== Ծանոթագրություններ ==
Արինոք

Արինոք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։ Գտնվում էր Սևասարի Լանջին։


== Բնակչություն ==
XIX դարի երկրորդ կեսին ուներ 15 տուն՝ 47 հայ բնակչով։ 1910 թ.-ին գյուղը քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բառգիրք (534)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք (17-րդ դար), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 17-րդ դարի տակ։ Գրված է թղթի վրա, որը ունի 14X10 չափս։ Ձեռագիրը կազմված է 213 թերթից։ Գրված է միասյուն, նոտրգիրով։ Կազմը` կաշվեպատ տախտակ դրոշմազարդ։


== Բովանդակություն ==
Բառք Քերթողականք, Եբրայեցւոց, Վարդան գրոց, Գաղիանոսի, Թարգմանութիւն գեղոց
Երեմիայի Մեղրեցւոյ բառգիրք


== Ծանոթագրություններ ==
Դենիս Շմիգալի կառավարություն

Դենիս Շմիգալի կառավարություն, Ուկրաինայի նախարարների 21-րդ կաբինետը, որը ձևավորվել է 2020 թվականի մարտի 4-ին Ալեքսեյ Գոնչարուկի կառավարության հրաժարականից հետո։
Վարչապետ է նշանակվել Դենիս Շմիգալը՝ Զելենսկու առաջարկով։


== Վարչական բարեփոխում ==
Նոր կառավարության նշանակման հետ միաժամանակ սկսվել է նախարարությունների հերթական բարեփոխումը։
Նախարարությունները վերակազմավորվեցին․

Վետերանների և ժամանակավոր օկուպացված տարածքների հարցերի նախարարություն
Առևտրի և գյուղատնտեսության զարգացման նախարարություն
Մշակույթի, երիտասարդության և սպորտի նախարարություն


== Կառավարության կազմ ==


== Ծանոթագրություններ ==
Լարիսա Գերշտեյն

Լարիսա Իոսիֆի Գերշտեյն  (եբրայերեն՝ לריסה גרשטיין‎, ռուս.՝ Лариса Иосифовна Герштейн),  (օգոստոսի 20, 1951(1951-08-20), Ղրղզական ԽՍՀ, ԽՍՀՄ), Իսրայելի քաղաքական և հասարակական գործիչ, ԱՊՀ-ից Իսրայել ներգաղթածների ակտիվիստ, երգչուհի, Բուլատ Օկուջավայի երգերի կատարող Իսրայելում։ Երուսաղեմի նախկին փոխքաղաքապետ։ Իսրայելում Բուլատ Օկուջավայի հիմնադրամի հիմնադիրը։ Իսրայելի մարդու իրավունքների և ժողովրդավարության պաշտպանության կոմիտեի քարտուղարն է։


== Կենսագրություն ==
1940 թվականին Լարիսա Գերշտեյնի մոր ընտանիքը Արևմտյան Ուկրաինայից աքսորվել է Կիրգիզական ԽՍՀ։ Հայրը կինոռեժիսոր է եղել, մայրը բժշկուհի։ 1952 թվականին ընտանիքը տեղափոխվել է Ֆրունզե (այժմ՝ Բիշքեկ), իսկ 1961 թվականին Լենինգրադ։
Լարիսան ավարտել է Գերցենի անվան Լենինգարադի պետական մանկավարժական ինստիտուտը (այժմ՝ Գերցենի անվան ռուսական պետական մանկավարժական համալսարան)։ 1957 թվականին ծնողների հետ արտագաղթել է Իսրայել ։ Որոշ ժամանակ աշխատել է Հայֆայի Տեխնիոնում, մասնագիտացել օրգանական քիմիայի ասպարեզում։ 1990 թվականին ամուսնացել է Էդուարդ Կուզնեցովի հետ։ Ամուսնու հետ աշխատել է «Ազատություն» ռադիոկայանում։
Եղել է Երուսաղեմի քաղաքապետի տեղակալը։ Ձախ քաղաքական հայացքների տեր է։ Դեմ է որևէ փոխզիջման արաբաիսրայելական առճակատման հարցում։
1980-ական թվականներից հանդես է գալիս Բուլատ Օկուջավայի երգերի կատարումներով։ Երգում է ռուսերեն և եբրայերեն, թարգմանում է հեղինակ կատարողների երգեր։


== Ծանոթագրություններ ==
Այտանա Բոնմատի

Այտանա Բոնմատի Կոնկա իսպ.՝ Aitana Bonmatí Conca. Իսպաներեն արտասանություն՝ [ajˈtana βommaˈti]; հունվարի 18, 1998(1998-01-18), Վիլյանուևա ի Խելտրու, Garraf), իսպանացի պրոֆեսիոնալ ֆուտբոլիստուհի, Իսպանիայի կանանց ֆուտբոլի բարձրագույն խմբի՝ Primera División-ի առաջնությանը մասնակցող «Բարսելոնա» թիմի և Իսպանիայի կանանց ֆուտբոլի ազգային հավաքականի կիսաապաշտպան։ 
Այտանան 14 տարեկանից խաղացել է «Բարսելոնա»-ի պատանեկան թիմում, 2015-2016 մրցաշրջանի ավարտին ընդգրկվել է այդ ակումբի առաջին թիմի կազմում։
2019 թ. մայիսի 23-ին երկարաձգել է պայմանագիրը մինչև 2022 թվականը։
Հաջողությամբ հանդես է եկել նաև Իսպանիայի մինչև 17, ապա՝  մինչև 19 և 20 տարեկան աղջիկների հավաքականների կազմում, 2017 թ. նոյեմբերից ընդգրկվել ազգային հավաքականում և մասնակցել աշխարհի առաջնության որակավորման ու եզրափակչ փուլերի խաղերին։
Այտանան խոստովանել է, որ իր ֆուտբոլային կուռքերը Խավին և  Անդրես Ինիեստան են։ 
Պրոֆեսիոնալ ֆուտբոլիստուհու գործունեությանը զուգընթաց՝ նա սովորում է Ռամոն Լիուլի անվան համալսարանում։


== Մարզական նվաճումներ ==
«Բարսելոնա 2» թիմի կազմումԻսպանիայի կանանց ֆուտբոլի երկրորդ խմբի՝ Segunda División-ի առաջնության 2015–16 մրցաշրջանի հաղթող«Բարսելոնա ՖԱ» թիմի կազմումԻսպանիայի կանանց ֆուտբոլի բարձրագույն խմբի՝ Primera División-ի առաջնության հաղթող - 2019–20, 2020–21, 2021–22 մրցաշրջաններ
ՈՒԵՖԱ-ի կանանց չեմպիոնների լիգայի գավաթի խաղարկության հաղթող - 2020–21
Իսպանիայի կանանց ֆուտբոլի գավաթի խաղարկության հաղթող - 2017, 2018, 2020, 2021
Իսպանիայի կանանց ֆուտբոլի սուպերգավաթի խաղարկության հաղթող - 2019–20, 2021–22
Կատալոնիայի կանանց ֆուտբոլի գավաթի խաղարկության հաղթող - 2016, 2017, 2018, 2019Իսպանիայի աղջիկների ֆուտբոլի հավաքականների կազմումFIFA U-20 գավաթի խաղարկության եզրափակիչ մրցախաղի մասնակից - 2018
FIFA U-17 գավաթի խաղարկության եզրափակիչ մրցախաղի մասնակից - 2014
ՈՒԵՖԱ-ի մինչև 17 տարեկան աղջիկների առաջնության հաղթող - 2015, ՈՒԵՖԱ-ի մինչև 17 տարեկան աղջիկների առաջնության եզրափակիչ մրցախաղի մասնակից - 2014
ՈՒԵՖԱ-ի մինչև 19 տարեկան աղջիկների առաջնության հաղթող - 2017, ՈՒԵՖԱ-ի մինչև 19 տարեկան աղջիկների առաջնության եզրափակիչ մրցախաղի մասնակից - 2016Իսպանիայի կանանց ֆուտբոլի ազգային հավաքականի կազմումԿիպրոսի գավաթի խաղարկության հաղթող - 2018Անհատական ձեռքբերումներ

ՈՒԵՖԱ-ի կանանց առաջնության խորհրդանշական հավաքականի անդամ - 2022
ՈՒԵՖԱ-ի մինչև 17 տարեկան աղջիկների առաջնության խորհրդանշական հավաքականի անդամ - 2015
Իսպանիայի կանանց ֆուտբոլի գավաթի խաղարկության ամենաարժեքավոր խաղացող - 2019-20
Կատալոնիայի «Տարվա լավագույն խաղացող» - 2019
ՈՒԵՖԱ-ի կանանց չեմպիոնների լիգայի եզրափակիչ մրցախաղի ամենաարժեքավոր խաղացող - 2021
ՈՒԵՖԱ-ի կանանց չեմպիոնների լիգայի մրցաշրջանի խորհրդանշական հավաքականի անդամ - 2020–21
Բարսայի լավագույն խաղացողի մրցանակ 2020–21


== Ծանոթագրություններ ==


== Արտաքին հղումներ ==
Այտանա Բոնմատի Թվիթթերում
Instagram
Վիճակագրությունը UEFA.com կայքում
Profile Բարսելոնա ՖԱ-ի կայքէջում
Ֆուտբոլիստի էջը soccerway.com կայքում(անգլ.)
Profile at Txapeldunak.com (Իսպաներեն)
Երևանի իրավատնտեսագիտական և կառավարման քոլեջ

Երևանի իրավատնտեսագիտական և կառավարման քոլեջ, ուսումնական հաստատություն Հայաստանի մայրաքաղաք Երևանում՝ Ավան վարչական շրջանում։
Պատրաստում է մասնագետներ իրավագիտության, տնտեսագիտության, կառավարման և շուկայաբանության մասնագիտություններում։


== Պատմություն ==
Ուսումնական հաստատությունը հիմնադրվել է 1926 թվականին Հայաստանի լուսավորության ժողովրդական կոմիսար Ասքանազ Մռավյանի հրամանագրով, որպես Երևանի կոոպերատիվ տեխնիկում։
Ներկայումս այն ստացել է «Երևանի իրավատնտեսագիտական և կառավարման քոլեջ» կրթահամալիր անվանումը։ Երևանի կոոպերատիվ տեխնիկումը միշտ իր ուրույն տեղն է ունեցել երկրի սպառողական կոոպերացիայի, ինչպես նաև բարձրագույն և միջնակարգ մասնագիտական կրթության մինիստրության ուսումնական հաստատությունների համակարգում։
Քոլեջում գործում է պատմության թանգարան, որտեղ ներկայացված է քոլեջի պատմությունը և ձեռքբերումները։ Ներկայումս «Երևանի իրավատնտեսագիտական և կառավարման քոլեջ»-ում սովորում է շուրջ 200 ուսանող`յոթ մասնագիտություններով։ Դրանք են՝ իրավագիտություն, տնտեսագիտութուն և հաշվապահություն, բանկային գործ, կառավարում, շուկայաբանություն, հաշվողական տեխնիկայի և ավտոմատացված համակարգերի ծրագրային ապահովում, ինչպես նաև փոխադրումների կազմակերպում և երթևեկության կառավարում տրանսպորտում։


== Ծանոթագրություններ ==
Քոմփթոնի էֆեկտ

Քոմփթոնի էֆեկտ, էլեկտրամագնիսական ալիքի երկարության մեծացումը՝ ազատ կամ թույլ կապված լիցքավորված մասնիկից, օրինակ, էլեկտրոնից ցրվելիս։ Հայտնագործել է Արթուր Քոմփթոնը 1922 թվականին, իսկ առաջին տեսությունը՝ քվանտային պատկերացումների հիման վրա, միմյանցից անկախ մշակել են Արթուր Քոմփթոնը և Պետեր Դեբայը։


== Նկարագրություն ==
Քվանտային տեսության համաձայն, էլեկտրամագնիսական ալիքների ցրումը լիցքավորված մասնիկներից դիտարկվում է որպես մասնիկների և էլեկտրամագնիսական դաշտի քվանտների՝ ֆոտոնների առաձգական բախման արդյունք։ Ֆոտոնի էներգիան հավասար է հʋ-ի, որտեղ հ-ը Պլանկի հաստատունն է, ʋ-ն՝ էլեկտրամագնիսական ալիքի հաճախականությունը։ Ֆոտոնի և էլեկտրոնի բախման ժամանակ էներգիայի մի մասը փոխանցվում է էլեկտրոնին, իսկ ֆոտոնը, որի էներգիան ավելի փոքր է, շարժվում է այլ ուղղությամբ։ Քանի որ նվազ էներգիայով ֆոտոնին համապատասխանում է փոքր հաճախականություն, ապա ցրված լույսի ալիքի երկարությունն ավելի մեծ է, քան ընկնող լույսինը։ Ցրման ժամանակ ալիքի երկարության փոփոխությունը կախված չէ ընկնող լույսի հաճախականությունից։
Քոմփթոնի էֆեկտի հայտնագործումը լույսի քվանտային տեսության առաջին փորձնական ապացույցներից էր։ Եթե այն էլեկտրոնները, որոնցից առաձգականորեն ցրվում է էլեկտրամագնիսական ճառագայթումը, ռելյատիվիստական են, ապա ֆոտոնների էներգիան կաճի էլեկտրոնների էներգիայի հաշվին, այսինքն՝ ցրվելիս ալիքի երկարությունը կփոքրանա։ Այս երևույթը կոչվում է հակադարձ Քոմփթոնի էֆեկտ։ Այն հաճախ օգտագործում են տիեզերական աղբյուրների՝ ռենտգենյան ճառագայթման մեխանիզմը բացատրելիս և այլ դեպքերում։
Սյուզաննա Ստանիկ

Սյուզաննա Ստանիկ (ուկրաիներեն՝ Сюзанна Романівна Станік, սեպտեմբերի 27, 1954(1954-09-27), Լվով, Ուկրաինական ԽՍՀ, ԽՍՀՄ), ուկրաինացի պետական գործիչ, դիվանագետ, իրավաբան, Իրավաբանական գիտությունների թեկնածու (2000)։
Ուկրաինայի ընտանիքի և երիտասարդության հարցերի նախարար (1996-1997), Ուկրաինայի արդարադատության նախարար (1997-2002)։ Եվրոպայի խորհրդին կից Ուկրաինայի մշտական ներկայացուցիչ (2001-2003)։ Շվեյցարիայի Համադաշնությունում արտակարգ և լիազոր դեսպան (2003-2004)։ Ուկրաինայի Սահմանադրական դատարանի դատավոր։ Ուկրաինայի վաստակավոր իրավաբան (1998)։


== Կենսագրություն ==
Ծնվել է Լվովում։ 1977 թվականին գերազանցությամբ ավարտել է Լվովի Իվան Ֆրանկի անվան պետական համալսարանի իրավաբանական ֆակուլտետը։ 1990 թվականին Օդեսայի քաղաքագիտության և սոցիոլոգիայի ինստիտուտը։
Աշխատանքային գործունեությունը սկսել է 1978 թվականին։ 1978-2002 թվականներին զբաղեցրել է գործադիր իշխանության մարմինների պատասխանատու պաշտոններ նախ Լվովի մարզում, ապա Ուկրաինայի նախարարների կաբինետում։
2002 թվականի հունիսին նրան շնորհվել է արտակարգ և լիազոր դեսպանի կոչում։
2004 թվականի մարտի 25-ին նշանակավել է Ուկրաինայի Սահմանադրական դատարանի դատավոր։
2002 թվականին ամուսնացել է լրագրող Վադիմ Դոլգանովի հետ։ Ունի մեկ որդի։


== Պարգևներ ==
Օլգայի իշխանուհու 3-րդ աստիճանի շքանշան (1998)
Լիտվայի Մեծ իշխան Գյադիմինասի 3-րդ աստիճանի շքանշան (1998)
«Արժանիքների համար» 3-րդ աստիճանի շքանշան (2004)
Ուկրաինայի Գերագույն ռադայի պատվոգիր (2006)։


== Ծանոթագրություններ ==
Բեսիաուր (Խոնի շրջան)

Բեսիաուր (վրաց.՝ ბესიაური), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Խոնից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 31 մարդ։


== Ծանոթագրություններ ==
Յանգաուլովո

Յանգաուլովո (ռուս.՝ Янгаулово, բաշկիրերեն՝ Яңауыл), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնդինի

Մոնդինի (ֆր.՝ Mondigny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 181 մարդ, բնակչության խտությունը` 30.68 մարդ/կմ²։ Բնակավայրը զբաղեցնում է 5.9 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 90 կմ հյուսիս, Շառլվիլ Մեզիեր քաղաքից 9 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 118 աշխատունակ (15-64 տարեկան) բնակիչ, որոնցից ակտիվ էին 89-ը, իսկ ոչ ակտիվները` 29։ Ակտիվության ցուցանիշը կազմում է 75,4 %։ 89 աշխատունակ մարդկանցից աշխատել է 82 անձ (41 տղամարդ և 41 կին)։ Գործազուրկ են եղել 7 անձ (3 տղամարդ և 4 կին)։ 29 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օրլովաչայի քարանձավ

Օրլովաչի քարանձավ (սերբ.՝ Пећина Орловача), քարանձավ Բոսնիա և Հերցեգովինայի Սերբիայի հանրապետության Պալե համայնքի տարածքում։ Բոսնիա և Հերցեգովինայի երկրորդ ամենաերկար և Սերբիայի հանրապետության ամենաերկար քարանձավն է։ Գտնվում է Օրլովաչա լեռան վրա, Պալեից 10 կիլոմետր արևմուտք և Սարաևոյից 15 կիլոմետր արևելք՝ Պալե֊Սոկոլաց ավտոճանապարհից 700 մետր հեռավորության վրա։ Նախկինում հայտնի է եղել որպես Սավվայի քարանձավ։


== Նկարագիր ==
Մուտքը գտնվում է Սումբուլովաց գյուղի վերևի ծովի մակարդակից 1056 մետր բարձրության զառիթափ ժայռի վրա։ Քարանձավի առաջին հատակագիծը կազմվել է 1975 թվականին։ Հետագայում հայտնաբերվել և մաքրվել է քարերով փակված քարանձավի երկրորդ մուտք։ Ընդհանուր խորությունը մոտ 560 մետր է, ուսումնասիրված անցումների ընդհանուր երկարությունը՝ մոտ 2500 մետր։ Քարանձավ չորս մակարդակ ունի, ստորին մակարդակում հոսում է Սինևա գետը։ Բազմաթիվ կաթիլային կազմավորումներ կան՝ ստալակտիտներ, ստալագմիտներ և այլն։ Քարանձավի միկրոկլիմատը կայուն է՝ տարվա միջին ջերմաստիճանը 8,8 °C է, իսկ խոնավությունը՝ ավելի քան 90%։
Քարանձավում հայտնաբերվել են քարանձավային արջի ոսկորներ, որոնց տարիքը գնահատվում է 16000 տարի։ Այդ ոսկորները պահվում են քարանձավի թանգարանում։ Քարանձավի շրջակայքում նույնպես հնագիտական գտածոներ են հայտնաբերվել՝ կացնի մնացորդներ և կերամիկայի բեկորներ։


== Պահպանման կարգավիճակ և օգտագործում ==
2011 թվականից մինչ օրս քարանձավը բնական հուշարձան է, հուշարձանի մակերեսը կազմում է 27,1 հա։ 1980 թվականից քարանձավի անցուղիների մի մասը սարքավորվել են և բացվել է զբոսաշրջիկների համար։ 1992-1995  թվականների պատերազմի պատճառով, այցերը դադարել են։ 2002 թվականին քարանձավը վերաբացվել է զբոսաշրջիկների համար:։


== Ծանոթագրություններ ==
Հումբոլդտի մրցանակ

Հումբոլդտի մրցանակ (գերմ.՝ Humboldt-Forschungspreis), մրցանակ, որը տրվում է Ալեքսանդր ֆոն Հումբոլդ հիմնադրամի կողմից։ Այս մրցանակը հնարավորություն է ընձեռում տարբեր երկրների բարձր որակավորում ունեցող գիտնականներին իրենց նախընտրած գիտական ​​նախագծերով՝ համագործակցելով Գերմանիայի գիտնականների հետ։ Մրցանակի գումարը կազմում է 60.000 եվրո։ Ամեն տարի գիտության տարբեր բնագավառներում շնորհվում է մինչև 100 մրցանակ, մրցանակաբաշխությունը տեղի է ունենում Գերմանիայի համալսարաններից մեկում։ Ալեքսանդր ֆոն Հումբոլդտի հիմնադրամը նաև տրամադրում է կրթաթոշակներ՝ տարեկան մոտավորապես 700։


== Մրցանակակիրներ ==
Հումբոլդտի հիմնադրամի տվյալներով՝ ավելի քան 30000 մարդ ստացել է մրցանակ ու կրթաթոշակ։ Կրթաթոշակները մոտ յոթ անգամ ավելի շատ են, քան մրցանակները։ Ընդհանուր առմամբ, 1953-ից մինչև 2016 թվականներին իրենց մրցանակաբաշխության ընթացքում մրցանակներ են ստացել 4561 մարդ, այդ թվում՝ 54 Նոբելյան մրցանակակիրներ։ Հումբոլդտի մրցանակի դափնեկիրների թվում են 169 հետազոտողներ Ռուսաստանի Դաշնությունից, այդ թվում՝ Սերգեյ Նեդոսպասովը, Միրոն Ամուսյան (1990), Դմիտրի Անոսովը, Անատոլի Վերշիկը, Էռնեստ Վինբերգը, Ալեքսեյ Պարշինը, Յուրի Նեստերենկոն, Ալեքսեյ Խոխլովը (1992), Բորիս Յոֆֆեն (1994), Վիկտոր Ֆադինը (2001)։ 


== Տես նաև ==
Ալեքսանդր Հումբոլդտ
Ալեքսանդր ֆոն Հումբոլդ հիմնադրամ


== Ծանոթագրություններ ==


== Արտաքին հղումներ ==
Ալեքսանդր ֆոն Հումբոլդտի հիմնադրամի կրթաթոշակային ծրագրեր և մրցանակներArchived 2016-10-09 at the Wayback Machine.
Վեբ-ինտերֆեյս մրցանակակիրների որոնման համարArchived 2017-08-25 at the Wayback Machine.
2013 թվականի մարտից մրցանակակիրների որոնման վեբ-ինտերֆեյսArchived 2019-08-20 at the Wayback Machine.
Փարոս (թերթ, Նիկոսիա)

Անվան այլ կիրառումների համար տե՛ս՝ Փարոս (այլ կիրառումներ)«Փարոս», ամսաթերթ։ Լույս է տեսնում 1997 թվականներից, Նիկոսիայում՝ հայերեն, հունարեն։ Արտոնատեր՝ Մասիս Տեր-Բարթող, գլխավոր խմբագիր՝ Երան Գույումճյան։ Լուսաբանում է կիպրահայ համայնքի կյանքը, Հայաստանում և Արցախում տեղի ունեցող իրադարձությունները, տպագրում է բանավիճային և վերլուծական հոդվածներ՝ «Տեսակետ», «Հայրենի մամուլ», «Կրթական», «Մշակույթ», «Գրական» և այլ խորագրերով։
Աննե Լինբու

Աննե Լինբու (օգոստոսի 1, 1971) նորվեգացի մանկաբույժ, ներկայումս Նորվեգիայի երեխաների իրավունքների պաշտպան։ Պաշտոնում նշանակվել է Նորվեգիայի կառավարության կողմից 2012 թվականին վեց տարի ժամկետով։


== Վաղ կյանք, կրթություն և բժշկական կարիերա ==
Աննե Լինբուն մեծացել է Ռեվետալում (Վեսթֆոլդ) ուսուցիչների ընտանիքում։ Փոքր հասակում երգել է Սանդեֆյորդի աղջիկների երգչախմբում։
2000 թվականին Օսլոյի համալսարանում ստացել է բժշկական գիտությունների թեկնածուի աստիճան, և ձեռք բերել բիզնեսի կառավարման մագիստրոսի աստիճան Նորվեգիայի տնտեսագիտության դպրոցում։ Որպես մանկաբույժ հաստատվել է 2011 թվականին։
2008-2011 թվականներին որպես խորհրդատու աշխատել է Statens Barnehus-ում (Օսլո), իսկ 2010 թվականից հետազոտող է Հանրային առողջության նորվեգական ինստիտուտում։ 2001-2002 թվականներին որպես պրակտիկանտ աշխատել է Bærum հիվանդանոցում, 2002-2003 թվականներին՝ որպես օգնական բժիշկ Drammen հիվանդանոցում, և 2004-2007 թվականներին՝ Ullevål համալսարանական հիվանդանոցում։ 2010 թվականին դիմել է Օսլոյի համալսարան փիլիսոփայության դոկտորի ծրագրի համար, սակայն չի ավարտել այն։


== Երեխաների իրավունքների պաշտպան ==
Լինբուն երկար ժամանակ ուսումնասիրել է երեխաների խնամակալության խնդիրներն ու անտեսումը և առաջարկել, որ ծնողների հետ աշխատանքը պետք է պարտադիր լինի, նախքան այսպիսի դեպքերը կհասնեն դատարան։
2012 թվականի ամռանը նա հարցազրույց տվեց նորվեգական «Vårt Land» ամսագրի համար, որտեղ պահանջում էր, որ տղամարդկանց կրոնական թլպատումը պետք է փոխվի խորհրդանշական ընկալմամբ։ 2012 թվականի հոկտեմբերի 2-ին Աննեն հրավիրված էր Հելսինկի՝ «NOCIRC» և «Sexpo» կազմակերպությունների գիտաժողովին։ Այստեղ նա հաստատեց, որ Սիմոն Վիզենտալի կենտրոնը դիմել է իրեն, և ինքն այն կարծիքին է, որ տղամարդկանց ավանդական թլպատումը պետք է արգելվի :
2013 թվականին Աննե Լինբուն Շվեդիայի, Ֆինլանդիայի, Դանիայի և Իսլանդիայի երեխաների իրավունքների պաշտպանների, ինչպես նաև Դանիայի Երեխաների խորհրդի ներկայացուցչի և Գրենլանդիայի երեխաների ներկայացուցչի հետ համատեղ բանաձև ընդունեցին այն մասին, որ «Տղաներին պետք է թույլ տալ ինքնուրույն որոշել ցանկանում են թլպատվել, թե ոչ»։
Ավելի ուշ նրանք հայտարարեցին, որ «Թլպատումն առանց բժշկական ցուցման, որը չի կարող ուղեկցվել անձի համաձայնությամբ, հակասում է բժշկական էթիկայի կանոններին»։


== Անձնական կյանք ==
Աննե Լինբուն ամուսնացած է, ունի երեք երեխա։ Ընտանիքն ապրում է Օսլոյի Յուլեվալ Հագբի հատվածում։


== Ծանոթագրություններ ==


== Արտաքին հղումներ ==
Հարցազորւյց Փոլ Մեսոնի հետ
Նորվեգիայի մարդու իրավունքների պաշտպանի կայքը


== Ծանոթագրություններ ==
Գեղարվեստի թանգարան (Հերակլիոն)

Անվան այլ կիրառումների համար տե՛ս՝ Գեղարվեստի թանգարան (այլ կիրառումներ)Հերակլիոնի գեղարվեստի թանգարան (հուն․՝ Μουσείο Εικαστικών Τεχνών Ηρακλείου), ժամանակակից արվեստի թանգարան Հունաստանի Կրետե քաղաքում։
Թանգարանը զբաղեցնում է Նիմֆոն հրապարակի, Վենիզելոսը փողոցի, նախկին Սուրբ Մարկոս տաճարի տարածքը։
Թանգարանի ցուցադրումը կենտրոնանում և խթան է հանդիսանում Կրետեի ժամանակակից արվեստին։ Բացի այդ ցուցահանդեսում՝ երաժշտության ոլորտում, թանգարանը հյուրընկալում է երաժշտական խմբեր, իրականացնում համերգներ և հրատարակչական աշխատանքներ, անցկացվում են նաև սեմինարներ և կոնֆերանսներ։


== Պատկերասրահ ==

		
		


== Արտաքին հղումներ ==
Թանգարանի պաշտոնական կայք Archived 2010-01-13 at the Wayback Machine. (անգլ.) (հուն.)
Էվժենտի

Էվժենտի (վրաց.՝ ევჟენტი), գյուղ Վրաստանում։ Գտնվում է Մցխեթ-Մթիանեթ մարզի Թիանեթի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Թիանեթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Գոյլուճ

Գոյլուճ, Քոչին Արթին, հայաբնակ գյուղ Թուրքիայի Սինոպ գավառում։ 1915-ին ուներ 100 տուն բնակիչ։ Զբաղվում էին երկրագործությամբ և անասնապահությամբ։ Կար եկեղեցի և վարժարան։ Բնակիչները տեղահանվել են 1915-ին, Մեծ եղեռնի ժամանակ։ Նրանց մեծ մասը զոհվել է, փրկվածները գաղթել և բնակություն են հաստատել Սև ծովի առափնյա հայաբնակ գյուղերում։
Կուրգանե (գյուղ, Կրասնինսկի շրջան)

Կուրգանե (ռուս.՝ Курганье), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինյակուր

Վինյակուր (ֆր.՝ Vignacourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 2231 մարդ, բնակչության խտությունը` 76.67 մարդ/կմ²։ Բնակավայրը զբաղեցնում է 29.1 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 15 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1514 աշխատունակ (15-64 տարեկան) բնակիչ, որոնցից ակտիվ էին 1099-ը, իսկ ոչ ակտիվները` 415։ Ակտիվության ցուցանիշը կազմում է 72,6 %։ 1099 աշխատունակ մարդկանցից աշխատել է 993 անձ (531 տղամարդ և 462 կին)։ Գործազուրկ են եղել 106 անձ (55 տղամարդ և 51 կին)։ 415 անաշխատունակներից 123-ը եղել են աշակերտներ կամ ուսանողներ, 192-ը` թոշակառուներ, իսկ 100-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ճպուռ-ծառա

Ճպուռ-ծառա (լատ.՝ Crocothemis servilia), իսկական ճպուռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
34-37 մմ երկարությամբ, փոքր չափի ճպուռ է։ Էգերի և ոչ սեռահասուն արուների մարմնի գունավորումը քիչ թե շատ մուգ ոսկեդեղնավուն է, իսկ սեռահասուն արուներինը՝ վառ կարմիր։ Փորիկի հատվածների (բացի 10-րդից) միջնագծի երկարությամբ վերևից ձգվում է նեղ, փոքր-ինչ անհավասար և մուգ գույնի զոլ։


== Տարածվածություն ==
Տարածված է Հարավային Ասիայում, արեալի արևելքում հասնում է Ճապոնիա, արևմուտքում՝ Հարավարևելյան Թուրքիա և Իսրայել, Անդրկովկասում հայտնի են մեկուսացած օջախներ։ Հայաստանում գտնվել է միայն Մեղրի քաղաքի մոտակայքում (Սյունիքի մարզ)։


== Էկոլոգիա ==
Ապրում և զարգանում է գրեթե բոլոր տաք և կանգնած ջրերով բաց ջրամբարներում, գերադասում են ափամերձ բուսականությունը։ Հայաստանում հայտնաբերվել է Արաքս գետի մոտ գտնվող լճակից։
Զարգացման ցիկլը տևում է մեկ տարի։ Հայաստանում հասուն առանձնյակները գրանցվել են հունիսին։


== Պահպանություն ==
Արեալի սահմանաեզրին գտնվող ծայրահեղ հազվագյուտ տեսակ է, որը Բնության պահպանության միջազգային միության Կարմիր ցուցակում գրանցված է որպես վտանգված տեսակ։
Հայտնի է հայտնաբերման մեկ փաստ։ Թվաքանակի փոփոխության միտումները պարզված չեն։
Տեսակին սպառնացող վտանգ է համարվում ջրամբարների աղտոտումը թունաքիմիկատներով։
Պահպանության գործողություններ չեն իրականացվում։


== Ծանոթագրություններ ==
Բեգլի-Ահմեդ

Բեգլի-Ահմեդ, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Պուկսինկա

Պուկսինկա (ռուս.՝ Пуксинка), գյուղ Ռուսաստանի Սվերդլովսկի մարզի Գարինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ԱՄՆ բաց առաջնության տղամարդկանց մենախաղ 2016

ԱՄՆ բաց առաջնության տղամարդկանց մենախաղ 2016, Մեծ Սաղավարտի տղամարդկանց մրցաշարերի շարքի տարվա վերջին մրցաշար։ Անց է կացվել 2016 թվականի օգոստոսի 29-ից մինչև սեպտեմբերի 11-ը Նյու Յորքում, ԱՄՆ, հարդային ծածկույթի վրա։
Նովակ Ջոկովիչը հանդիսանում էր մրցաշարի գործող չեմպիոն և փորձում էր պաշտպանել տիտղոսը, սակայն եզրափակիչում պարտություն է կրել Ստանիսլաս Վավրինկայից՝ երկրորդ անգամ նրան պարտվելով Մեծ Սաղավարտի մրցաշարի եզրափակիչում։
1999 թվականից ի վեր առաջին ԱՄՆ բաց առաջնությունը, որին չի մասնակցում մրցաշարի հնգակի հաղթող Ռոջեր Ֆեդերերը՝ վնասվածքի պատճառով։ Բացի այդ, լավագույն 16 դասակարգված թենիսիտների շրջանում չկա ոչ մի ամերիկացի թենիսիստ, ինչը առաջին անգամ է ԱՄՆ բաց առաջնության պատմության մեջ։


== Դասակարգում ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Աղբյուրներ ==
ԱՄՆ բաց առաջնության պաշտոնական կայք
ԱՄՆ բաց առաջնության տղամարդկանց մենախաղի հիմնական ցանց
ԱՄՆ բաց առաջնության հաղթողներ և եզրափակիչի մասնակիցներ Archived 2016-09-21 at the Wayback Machine.
ՈՒԵՖԱ Չեմպիոնների Լիգա 2006-2007

Չեմպիոնների Լիգա 2006-2007 մրցաշրջանը Չեմպիոնների Լիգայի պատմության մեջ 52-րդն էր։ Եզրափակիչն անց է կացվել Օլիմպիկ մարզադաշտում, Աթենք, Հունաստան։ Եզրափակչում խաղում էին Լիվերպուլն ու Միլանը։ Եզրափակչում հաղթեց Միլանը 2։1 հաշվով։
Պորոխնյա (գյուղ, Նովոազովսկի շրջան)

Անվան այլ կիրառումների համար տե՛ս՝ ՊորոխնյաՊորոխնյա (ուկրաիներեն՝ Порохня), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Պորոխնյա գյուղում բնակվում էր 59 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կըրխան

Կըրխան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ժողովածու (3257)

Ժողովածու (3257), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3257 թվի տակ։ Ձեռագիրը գրվել է 1673 թվականին Միքայել երեց գրիչի կողմից։  Ստացողը եղել է Ասլամազ դպիրը։ Գրված է թղթի վրա, որը ունի 13,6X10,4 չափս։ Ձեռագիրը կազմված է 286 թերթից։ Գրված է միասյուն, երկսյուն, նոտրգիրով։ Կազմը` կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ՝ գրչի՝ 82տ, հետագայի՝ 287ա (ԺԹ դ․), 86բ  (Ի դ․):


== Բովանդակություն ==
Երեմիայի Մեղրեցւոյ Բառգիրք։
Բառք հայերէն («Արտուսա», «Արփի»), Հանդէս բանաստեղծաց։ *Ցանկ Ա և Բ հատորաց Հարցմանց Գրոց Գր․ Տաթևացւոյ։
Ներս․ Շնորհալւոյ Գիր հաւատոյ։
Յաղաղս Դ գետոց։
Քարող գաւազան տալոյ։


== Ծանոթագրություններ ==
Բելյաևսկի շրջան (այլ կիրառումներ)

Բելյաևսկի շրջան, կարող է վերաբերել՝

Բելյաևսկի շրջան - մունիցիպալ շրջան Ռուսաստանի Դաշնության Օրենբուրգի մարզում
Բելյաևսկի շրջան - մունիցիպալ շրջան Ռուսաստանի Դաշնության Տուլայի մարզում
Պլեսնիխա

Պլեսնիխա (ռուս.՝ Плесниха), գյուղ Ռուսաստանի Դաշնության Վոլոգդայի մարզի Խարովսկի շրջանում։
Մտնում է Ազլեցկոե գյուղական համայնքի կազմի մեջ, վարչատարածքային բաժանման տեսանկյունից՝ Ազլեցկի գյուղխորհրդի կազմի մեջ։
Շրջանի վարչական կենտրոնից՝ Խարովսկից, գտնվում է 57 կմ հեռավորության վրա, իսկ մունիցիպալ կազմավորման կենտրոն Պոպովկայից՝ 3 կմ։ Ամենամոտ բնակավայրերն են՝ Կուզնեցովսկայա, Մարտինիխա, Նովեց։
2002 թվականի համառուսաստանյան մարդահամարի համաձայն՝ բնակչությունը կազմում է ընդամենը 6 մարդ։


== Ծանոթագրություններ ==


== Արտաքին հղումներ ==
Պլեսնիխան(չաշխատող հղում) Վոլոգդայի մարզի բնակավայրերի ռեեստրում
Սիմկինո

Սիմկինո (ռուս.՝ Симкино, բաշկիրերեն՝ Симкә), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խարավենկ Վարի

Խարավենկ Վարի, գյուղ Արևմտյան Հայաստանում, Խարբերդի վիլայեթի Չմշկածագի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (211601-211700)

Աստերոիդների ցանկ (211501-211600)  • Աստերոիդների ցանկ  • Աստերոիդների ցանկ (211701-211800)
 Աստերոիդների ցանկ (211501-211600)  • Աստերոիդների ցանկ  • Աստերոիդների ցանկ (211701-211800)
Կոթի

Կոթի (նախկինում` Շավարշավան, Կոթիգեղ), գյուղ Հայաստանի Հանրապետության Տավուշի մարզում՝ հայ-ադրբեջանական շփման գծի մոտ։


== Անուն ==
Վերանվանվել է Շավարշավան 1964 թվականի հունիսի 16-ին ԽՍՀՄ կուսակցական և պետական գործիչ Շավարշ Ամիրխանյանի անունով։ 1991 թվականի ապրիլի 3-ին վերանվանվել է Կոթի։


== Պատմություն ==


=== Պատմամշակութային կառույցներ ===
Կոթիից 11 կմ արևելքում գտնվում է Գեղատեղ գյուղատեղին, IX-XVIII դարերի Սուրբ Սարգիս վանական համալիրը, 5 կմ արևելքում՝ մ.թ.ա. 1-ին հզմ. «Աղի աղբյուր» ամրոցը։


== Բնակչություն ==
Համաձայն Հայաստանի Հանրապետության 2011 թվականի մարդահամարի արդյունքների` Կոթիի մշտական բնակչությունը կազմել է 2014, առկա բնակչությունը` 1689 մարդ։
Ստորև ներկայացված է Կոթի գյուղի բնակչության փոփոխությունն ըստ տարիների.


== Տնտեսություն ==
Բնակչությունը զբաղվում է գյուղատնտեսությամբ, մասնավորապես՝ անասնապահությամբ, պտղաբուծությամբ, ծխախոտագործությամբ, հացահատիկի և կերային կուլտուրաների մշակությամբ։


== Պատկերասրահ ==

		


== Տես նաև ==
Կոթիի պատմության և մշակույթի անշարժ հուշարձանների ցանկ (Տավուշի մարզ)


== Հայտնի կոթեցիներ ==
Շավարշ Ամիրխանյան
Վանո Սիրադեղյան
Բենիկ Սեյրանյան
Խորեն Բայրամյան


== Ծանոթագրություններ ==
Քաղցած խաղեր (այլ կիրառումներ)

Քաղցած խաղեր (անգլ. The Hunger Games) կարող է վերաբերել՝

Քաղցած խաղեր (եռագրություն) - Սյուզեն Կոլլինզի գրքային եռագրությունը
Քաղցած խաղեր (վեպ) - եռագրության առաջին վեպը
Քաղցած խաղեր (ֆիլմ) - Գերի Ռոսսի ֆիլմը, գրքի էկրանավորումը
Քաղցած խաղեր։ Եվ բռնկվում է կրակը - Ֆրենսիս Լուուրենսի ֆիլմը
Քաղցած խաղեր։  Ճայ-Ծաղրասարյակ. Մաս 1 - Ֆրենսիս Լուուրենսի ֆիլմը Ջենիֆեր Լոուրենսի մասնակցությանբ
Քաղցած խաղեր։  Ճայ-Ծաղրասարյակ. Մաս 2 -  Ֆրենսիս Լուուրենսի ֆիլմը
Քաղցած խաղեր ֆիլմի դերասանական կազմ - կերպարներ
Garnier

Garnier (արտասանվում է՝ ɡaʁnje), ֆրանսիական կոսմետիկ ապրանքանիշ, որը արտադրում է խնամքի միջոցներ և պատկանում է L'Oréal ընկերությանը։


== Բրենդի մասին ==
Ընկերությունը հիմնադրվել է որպես Laboratoires Garnier 1904 թվականին ֆրանսիացի Ալֆրեդ Ամուր Գառնյեի կողմից, իսկ L'Oréal-ը ձեռք է բերվել 1970 թվականին։ 1930 թվականներին Garnier-ը առաջին ընկերությունն էր, որը արտադրել էր յուղ հատուկ արևահարման համար, իսկ 1960 թվականին՝ մազերի ներկ։
Garnier-ը վաճառվում է աշխարհի շատ երկրներում, տարբեր տեսակի մաշկի և մշակույթների համար նախատեսված արտադրանքի կոնկրետ տեսակներով։ 2011 թվականին բրենդը գործընկերային հարաբերություններ է հաստատել TerraCycle-ի հետ, որպեսզի նպաստի արտադրանքի կոնտեյներների վերամշակմանը և կենսաբազմազանության արտադրանքի ներդրմանը։ 2019 թվականին նրանք համագործակցեցին GoodPlanet Foundation բնապահպանական խմբի հետ՝ օրգանական կոսմետիկայի նոր տեսակ ստեղծելու համար։
Բրենդը Ասիայում, Չինաստանում և Հնդկաստանում օգտագործվող ամենահեղինակավոր բրենդներից մեկն է։ 2012 թվականի բրենդի վստահության մասին հաշվետվությունում Garnier-ը 73-րդ տեղն Է զբաղեցրել Հնդկաստանի ամենահուսալի բրենդների շարքում։


== Ծանոթագրություններ ==


== Արտաքին հղումներ ==
Официальный сайт в России Archived 2019-11-12 at the Wayback Machine.